CELEX: 32005R0266
Language: fi
Date: 2005-02-17
Title: Komission asetus (EY) N:o 266/2005, annettu 17 päivänä helmikuuta 2005, tiettyjen tavaroiden luokittelusta yhdistettyyn nimikkeistöön

18.2.2005   
            
            
               FI
            
            
               Euroopan unionin virallinen lehti
            
            
               L 47/3
            
         
      KOMISSION ASETUS (EY) N:o 266/2005,
   annettu 17 päivänä helmikuuta 2005,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä helmikuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna komission asetuksella (EY) N:o 1989/2004 (EUVL L 344, 20.11.2004, s. 5).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna vuoden 2003 liittymisasiakirjalla.
   
      LIITE
      
                  Tavaran kuvaus
               
               
                  Luokittelu
                  CN-koodi
               
               
                  Perustelut
               
            
                  (1)
               
               
                  (2)
               
               
                  (3)
               
            
                  Jalkine, joka peittää varpaat ja päkiän, mutta jättää kantapään ja yli puolet jalkaterästä paljaaksi; jalkineen päällinen on nahkaa ja sen sisäpuolella oleva vuori tekstiilikangasta; ulkopohja on nahkaa ja sisäpohjan mitta on alle 24 cm. Jalkine pysyy jalassa kantapäätä kiertävien kahden joustavan nauhan avulla.
                  (rytmiseen voimisteluun tarkoitettu jalkine)
                  (ks. kuva nro 633 A ja 633 B) (1)
                  
               
               
                  6403 59 91
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 64 ryhmän 3 huomautuksen b kohdan ja CN-koodien 6403, 6403 59 ja 6403 59 91.
                  Yhdistetyn nimikkeistön 1 yleistä tulkintasääntöä soveltaen ilmaisulla ’ulkopohja’ tarkoitetaan muun muassa nimikkeessä 6403 jalkineen sitä osaa, joka käytössä koskettaa maata. Ks. myös harmonoidun järjestelmän selitykset, 64 ryhmän yleisohjeiden C-kohta.
                  Koska rytmisessä voimistelussa ainoastaan päkiä saa koskettaa maata, on vastaava jalkineen osa ainoa maata käytössä koskettava osa, jolloin sitä voidaan pitää 64 ryhmässä tarkoitettuna ’ulkopohjana’. Tämän lisäksi tavaran objektiiviset ominaisuudet (esim. leikkaus ja materiaali) osoittavat, että tavaraa ei voida käyttää muuna kuin rytmisen voimistelun jalkineena.
               
            
         
      
         
      
         (1)  Valokuvat ovat ainoastaan ohjeellisia.